24.2.2022
ET
Euroopa Liidu Teataja
L 45/1395 KOMISJON KATSEPROJEKTID
PEATÜKK PP 01 — TEADUS JA INNOVATSIOON (jätkub) PP 01 22
(jätkub)
PP 01 22 01
(jätkub) Märkused Katseprojekti üldeesmärk on luua liidu esimene inimbioloogiapõhiste mudelite ja loomi mittehõlmavate katsete avalik andmebaas, mis tagaks avatud juurdepääsu teadusringkondadele, sealhulgas projektide hindajatele ja eetikakomis­ jonidele.
Igal aastal kasutatakse liidus teaduslikel eesmärkidel ja katsete tegemiseks ligikaudu 10 miljonit ja kogu maailmas ligikaudu 200 miljonit looma.
2017. aastal algatas komisjoni Teadusuuringute Ühiskeskuse loomkatsete alternatiivide Euroopa Liidu referentlabor (DG JRC EURL ECVAM) rea uuringuid, et saada ülevaade olemasolevatest ja arendatavatest loomi mittehõlmavatest katsetest, mida kasutatakse seitsme haigusvaldkonna teadusuuringutes: 1) hingamisteede haigused, 2) rinnavähk, 3) vähihaiguste puhul rakendatav immuunravi, 4) uudsete ravimite immunogeensus, 5) neurodegeneratiivsed häired, 6) südame-veresoonkonna haigused ja 7) autoimmuunsus.
Kaks esimest uuringut (hingamisteede haiguste ja rinnavähi kohta) avaldati 2020. aastal ja ülejäänud kavatseti avaldada 2021. aasta jooksul.
Vaatamata tehtud suurele tööle on oht, et see kaotab kiiresti kehtivuse, kuna kiire teadmiste kasvuga lüheneb teadmiste kasutusaeg.
Seepärast on katseprojekti eesmärk töötada välja tehisintellektipõhine automatiseeritud andmebaas, et koguda ja struktureerida teavet biomeditsiiniuuringutes kasutatavate loomi mittehõlmavate katsete kohta.
Loomi mittehõlmavate katsete puhul on tegu inimraku- ja koetehnoloogiapõhiste in vitro meetoditega või in silico meetoditega, mille puhul kasutatakse arvutimodelleerimist ja -simulatsiooni.
Tehisintellekti kasutamine avaldatud mahuka kirjanduse läbitöötamiseks võimaldab luua kaasaegse tasemel teabeallika, mis koondab teavet biomeditsiiniuuringutes kasutatavate loomi mittehõlmavate katsete kohta, ning seda hooldada.
Lisaks võimaldab tehisintellekti kasutamine töötada välja platvormi kestliku disaini ja rakendamise.
Nii saab platvormi hõlpsalt hooldada kolmas isik ning seda kogukonna toetusel veel paremaks muuta.
Ootuste kohaselt aitab biomeditsiiniuuringutes kasutatavate loomi mittehõlmavate edukate katsete alase teabe mõistmine ja jagamine edendada, hõlbustada ja tõenäoliselt kiirendada teadusringkondade üleminekut inimbioloogia­ põhistele meetoditele.
Inimbioloogiapõhiste mudelite ja meetodite kasutamine on väga oluline, et muuta biomeditsii­ niuuringud asjakohasemaks ja suurendada tõenäosust, et patsientidel on tulemustest kasu, ning kiirendada teadusuuringute tulemuste kajastumist kliinilises praktikas ja tervishoiusüsteemides.
Tehisintellekti kasutamine on väga oluline, et automatiseerida ja kulutõhusalt kasutada tohutu suurt andmehulka, mida on vaja selleks, et teadmised oleksid ajakohased ja aktuaalsed.
Tehisintellekti kasutamine on end juba tõestanud ja seda kasutatakse sageli liidu institutsioonides, näiteks Euroopa Toiduohutusametis teaduslikel tõenditel põhinevate teadusandmete automatiseerimiseks.
Eesmärgid: Katseprojekti tulemusena töötatakse välja liidu esimene inimbioloogial põhinevate biomeditsiiniuuringutes kasutatavate loomi mittehõlmavate katsete avalik andmebaas.
Eesmärgi saavutamiseks tuleb: — võtta kokku Euroopa Komisjoni Teadusuuringute Ühiskeskuse loomkatsete alternatiivide ELi referentlabori (EURLCEVMA) olemasoleva seitsme uuringu tulemused, et luua algne andmebaas; — kasutada saadud tulemusi, et treenida tehisintellektipõhist algoritmi, mis tegeleb andmebaasi täiendamise ja ajakohastamisega; — töötada välja täiendavate lisanduste tegemise võimalused, et laiendada andmebaasi kohaldatavust sellistele loomi mittehõlmavate katsetele, mida tehakse muudele inimestel esinevate haigustele ravi leidmiseks; — töötada välja kasutajasõbralik veebiliides, et lihtsustada avalikke infosisu päringuid ja võimaldada filtreerida loomi mittehõlmavaid katseid konkreetse haiguse alusel;